FIT - TRIBUNAL GĦAL TALBIET ŻGĦAR Ġudikatur: Dr Phyllis Felice Seychell LL.M. (Lond.), LL.D. Seduta ta` nhar l-Erbgħa 15 ta` Novembru, 2017 Ra l-Avviż tat-Talba preżentat fl-10 ta` Jannar 2017 li permezz tiegħu is-soċjeta` attriċi ppremettiet li f'Awissu 2015, hija għamlet xogħlijiet relatati mal-elettriku fuq generator1 ta` dgħajsa proprjeta` tal-konvenut, fuq struzzjoni tal-istess konvenut; li l- konvenut naqas li jħallas dak kollu dovut minnu għall-appalt prestat lilu; li l-konvenut għamel pagament parzjali ta` erba' mija u ħamsin Ewro (€450); u baqagħlu jħallasha s- somma ta` tlett mija u tmintax-il Ewro u tmienja u erbgħin ċenteżmu (€318.48ċ); u li l- konvenut baqa' inadempjenti minkejja li ġie interpellat uffiċjalment, u saħansitra ċaħad li baqagħlu jħallas. Is-soċjeta` attriċi għalhekk talbet li dan it-Tribunal jikkundanna lill- konvenut iħallas s-somma msemmija, bl-ispejjeż inkluż dawk tal-ittra uffiċjali tat-28 ta` Settembru 2016, u bl-imgħaxijiet legali sad-data tal-ħlas. Ra r-Risposta tal-konvenut li permezz tagħha eċċepixxa (i) in linea preliminari, mhuwiex minnu li s-soċjeta` attriċi għamlet xogħol tal-elettriku fuq dgħajsa proprjeta` tal-konvenut, u għalhekk m'hemmx relazzjoni ġuridika, riżultanti mit-talba tas-soċjeta` attriċi, ratione materiae; (ii) mingħajr preġudizzju, il-konvenut kien inkariġa lis-soċjeta` attriċi sabiex tipprovdilu xi parts għal generator, u dan li wkoll iwaħħal il-wires fuq l- istess, u s-soċjeta` attriċi tatu stima ta` mhux iżjed minn tlett mitt Ewro (€300); (iii) li filfatt, il-konvenut ħallas lis-soċjeta` attriċi erba' mija u ħamsin Ewro (€450), u insista li l-kont finali żġur li ma kellux jaqbeż is-somma ta` ħames mitt Ewro (€500), fil-fatt il- generator ma kienx funzjonanti kif miftiehem. Għalhekk is-soċjeta` attriċi ma hija dovuta l-ebda bilanċ. Ikkunsidra li: Ra l-provi dokumentali mressqa mill-partijiet, u sema' x-xiehda. Ra n-noti ta` sottomissjonijiet imressqa mill-partijiet. James Fauzza, technical director tas-soċjeta` attriċi, xehed2 li din il-kumpanija tirrapreżenta f'Malta ditta estera li tagħmel generators tal-baħar, tal-art, u tal-militar. li l-konvenut xtara generator second hand, u pprova jħaddmu hu pero` ma rnexxielux. Qal li ntalab mill-konvenut biex imur jara dan il-generator, li mill-verifiki li għamel sab li kien tal-baħar, u nduna li kellu l-wires f'kundizzjoni ħażina. Qal li waqt li kien qed jipprova jirranġa l-wires, kien issuġġerixxa lill-konvenut li jixtri harness ġdid, li kienet tipprovdiha s-soċjeta` attriċi stess, u tah stima tagħha. Il-konvenut aċċetta, u s-soċjeta` attriċi ordnathielu mill-Ġermanja. Billi l-generator tal-konvenut kellu aktar minn għaxar snin, barra l-harness kellu bżonn partijiet oħra biex jiġi aġġustat il-generator ħalli l- harness jaqbel miegħu. Qal li huwa stess kien għarraf b'dan lill-konvenut, u ordnahomlu Meta waslu dawn il-partijiet kollha, il-konvenut talbu jmur iwaħħalhomlu. qal li mar aktar minn darba, u għamel ix-xogħol li wassal biex il-generator reġa' ħadem. 1 Ara Digriet tal-Korrezzjoni mogħti fis-7 ta` Marzu 2017 2 Ara xiehda, 19.04.2017, fol.13 sa 16 Qal li l-konvenut ried iħallsu dak il-ħin stess, pero` hu ma kellux il-kontijiet miegħu. li eventwalment sab problema biex jgħaddilu l-kont, u meta finalment ħalliehulu mat- tifel, il-konvenut ma ħallasx, u mbagħad irrispondieh li ma kien baqagħlu jagħtih xejn. Meta kitiblu bl-avukat, il-konvenut wieġbu li kien baqagħlu jagħtih biss xi €50. In kontro-eżami, James Fauzza xehed li l-istima kien taħa huwa stess, fl-uffiċju tas-soċjeta` attriċi, lill-konvenut, u taħielu miktuba. B'kollox, il-konvenut ħallas €450 fit-18 ta` Awissu 2015. Dan kien parti mill-ħlas dovut, u għalhekk ma ħarġitx riċevuta fiskali dwaru. Xuereb ċaħad li kellu ftehim mal- konvenut li l-prezz tal-materjal u x-xogħol kien ser jammonta għal €500, u spjeġa li meta saret l-ordni lanqas biss kien għadu nkariġah biex jagħmel l-istallazzjoni. Qal li tax- xogħol ta` stallazzjoni s-soċjeta` attriċi titlob ħlas b'rata fissa għal kull siegħa xogħol. B'kollox, Xuereb qal li ta lill-konvenut tmien siegħat xogħol, siegħa xogħol fl-ewwel okkażjoni meta kien għadu qed jipprova jirranġa l-wires l-antiki, tlett siegħat xogħol u erba' siegħat xogħol rispettivament, fiż-żewġ okkażjonijiet sussegwenti, meta stalla l- materjali mibjugħa. Xuereb iddikjara li mal-konvenut ma kienx ftiehem fuq ir-rata li biha s-soċjeta` attriċi kienet titħallas tax-xogħol prestat minnha. Il-materjali mibjugħa waslu f'żewġ konsenji, u l-kaxxi infetħu mix-xhud meta l-konvenut ma kienx preżenti. B'kollox, is-soċjeta` attriċi talbet ħlas tax-xogħol fl-ammont ta` €230 għax-xogħol li x- xhud wettaq fit-30 ta` Lulju 2015, fil-31 ta` Awissu 2015, u f'data oħra bejniethom li x- xhud ma kellux informazzjoni dwarha. Il-konvenut ċaħad li meta ftiehem mal-konvenut kien hemm xi terzi preżenti. Ix-xhud ippreżenta fattura maħruġa mis-soċjeta` attriċi lill-konvenut datata 18 ta` Awissu 20153 li turi bilanċ ta` €318.48ċ favur tagħha, wara li tnaqqas il-ħlas akkont li rċeviet mingħand il-konvenut. Skond din il-fattura, is-soċjeta` attriċi talbet ħlas ta` €100 għas-servizz prestat fit-30 ta` Lulju 2015 għal 'Connected all cables – tested what is ok or not', €381.25ċ prezz tal-materjali impurtati u €40 spejjeż tal-ġarr, filwaqt li talbet ħlas ta` €130 għas-servizzi prestati fil-31 ta` Awissu 2015 ('connected rest of harness and Is-soċjeta` attriċi produċiet ukoll fattura4 ta` materjali mixtrija minnha mingħand Fischer Panda, fil-Ġermanja, fit-13 ta` Awissu 2015. Is-soċjeta` attriċi produċiet ukoll kopja tal-korrispondenza legali li għaddiet bejn il-partijiet5, flimkien mal-ittra uffiċjali intavolata minnha fit-28 ta` Settembru 2016, u n- nota responsiva tal-konvenut li segwietha.6 Il-konvenut Martin Abdul Karim xehed li kien xtara generator skrepjat ta` Qal li huwa ilu 40 sena jaħdem bħala marine mechanic, u li dan il-generator ħadu fil-garaxx tiegħu għaliex kellu l-magna ssiżjata. ukoll li x'ħin ramah, induna li kellu bżonn wiring ġdid, u kien b'hekk li f'Marzu jew April 2015 għamel kuntatt mas-soċjeta` attriċi għaliex kien jaf li kienet l-aġent tal- manifattur f'Malta. Il-konvenut kompla xehed li kien mar fl-uffiċju ta` James Deguara Caruana Gatto Tas-Sliema u spjegalu x'kellu bżonn, u mbagħad dan kien mar jara l-generator biex jara Qal li reġa' mar l-uffiċju ta` Fauzza, u dan taħ stima ta` €340 għall-wiring li kellu bżonn u €160 prezz tax-xogħol biex jiġi stallat fil-generator. Qal li ftiehmu fuq dak il-prezz, u nsista li lil Deguara Caruana Gatto qallu li ma kienx lest iħallas aktar minn hekk. Il-konvenut kompla jixhed li, fil-bidu ta` Mejju 2015, waslu l-materjali, u Xuereb mar għandu b'kaxxa ssiġillata, li fetaħha quddiemu pero` żamm għalih partijiet minnha. Fiha kien hemm parts fil-boroż, għamel l-istallazzjoni fi tlett kwarti ta` siegħa, u qallu li kien fadal xi partijiet li ma kinux laħqu waslu. Il-konvenut qal li mar jiġbed €450 mill- ATM tal-bank, biex iżomm €50 bilanċ u jħallas kollox wara li s-soċjeta` attriċi tlesti x- xogħol. Il-konvenut qal ukoll li, ġimagħtejn wara dik l-okkorrenza, Xuereb reġa' mar għandu biex ilesti x-xogħol, u qallu li l-generator kellu problema bl-alternator. qallu li l-alternator kien għadu kemm għamlu għaliex induna li Fauzza ried jeħodhulu biex iżid l-ispejjeż. Huwa nsista li, qabel messu Fauzza, l-alternator kien jaħdem, pero` x'ħin lesta l-wiring, il-generator ma ħadimx. Qal li mbagħad ċempel lil ċertu John Probets, li kien għamillu l-alternator, li ħadlu electrician, u bidillu r-regulator. ċertu Richard Khedri – qaleb żewġ wires li sab imwaħħlin ħażin mal-harness, u l- alternator ħadem. Il-konvenut qal li, wara dan, kien ċempel lil Fauzza u qallu li l- alternator ħadem, u li kienu sabu żewġ wires maqlubin milli weħħel hu. Skond il- konvenut, Khedri qallu li l-ħsara ġrat minħabba f'short circuit billi l-wires kienu tqabbdu ħażin. ħallsux. Il-konvenut ilmenta li Fauzza kien mar jagħmel ix-xogħol mingħajr manwal, li kellu jipprovdihulu l-konvenut stess, pero` ddikjara li huwa ma kienx induna li Fauzza waħħal il-wires ħażin. Fuq domandi tat-Tribunal, il-konvenut qal li l-bilanċ ta` €50 ma ħallsux lis-soċjeta` attriċi minħabba fix-xogħol ħażin, u li lill-electrician għadu ma In kontro-eżami7, il-konvenut qal li din l-allegazzjoni dwar xogħol ħażin ma semmihiex fl-ittri legali u lanqas fir-Risposta tiegħu f'din il-kawża, għaliex kien ressaqha verbalment lil Fauzza fl-uffiċju tiegħu, u għaliex ma ppretendiex li Fauzza jagħmillu hekk wara għoxrin sena jafu. Fl-istess kontro-eżami, il-konvenut qal li Fauzza kellu jerġa' jmur għandu wara li lesta x-xogħol, minħabba li huwa stess kien talbu jmur jara l- wiring wara li jġib l-alternator il-ġdid. Fl-istess nifs, pero`, il-konvenut qal li l-ilment fuq li ħaraqlu l-alternator, huwa ressqu lil Fauzza bit-telefon, u Fauzza ma weġbux, ma marx jara, imma sempliċement bagħatlu l-kont. Iddikjara wkoll li, qabel ħadimlu fuqu Fuq domanda il-konvenut lis-soċjeta` attriċi m'għamlilhiex kawżi minħabba fix-xogħol ħażin, u lanqas għall-ispejjeż tal-electrician. F'konfront8 bejn il-konvenut u James Fauzza, mitlub mid-difensur tal-konvenut, Fauzza iddikjara li l-komunikazzjoni bejnu u l-konvenut dwar il-problema fl-alternator ma kinetx bit-telefon, imma kienu ħdejn xulxin, meta l-konvenut qabbdu bit-telefon mal- electrician tiegħu, li nfurmah li l-alternator kien immodifikah għaliex ma sabx parts tiegħu, u li ddikjaralu li għamel li seta` jagħmel fih. Skond Xuereb, il-problema kienet li kull darba li beda jipprova jqabbad il-generator, kien qed jieqaf meta jqabbadlu l- Fuq il-manwal, Fauzza qal li kien użah l-ewwel biex ordna l- parts minħabba li fuqu kien hemm is-serial number tal-generator, li ma sabux band'oħra. Huwa ċaħad li seta` waħħal il-connector mhux f'loku, għaliex qal li dan jista` jitwaħħal Huwa ċaħad li, wara dik il-komunikazzjoni mal-electrician, il-konvenut jew ħaddieħor reġa' kellmu fuq din il-kwistjoni. Xuereb xehed ukoll li huwa ħadem fuq harnesses bħalma kellu l-konvenut, u li dak li ġablu għal dan il-generator ma kienx identiku għall-antik li kellu billi kien aktar modern – b'mod partikolari, kien hemm żewġ connectors li ma kinux bħal tal-mudell l- antik billi kien għadda ħafna żmien. Biex waħħalhom, talab minn barra modifiki apposta. Iż-żewġ connectors u l-modifiki qal li waħħalhom fuq il-generator tal-konvenut fit-tieni okkażjoni li mar għandu. Xuereb ċaħad li l-prezz tal-parts kien ta` €340, u wkoll li l-konvenut talbu stima tal-prezz tax-xogħol. Huwa insista li kien ikkonsenjalu l-parts issiġillati, meta l-konvenut kien għadu ma nkariġahx biex iwaħħalhulu, imbagħad inkariġah jagħmel dan xi ġranet jew ġimgħat wara. Qal li kkonferma mal-manifattur esteru li l-parts oriġinali tal- alternator bħalma kellu l-konvenut m'għandhomx isiru. Skond Fauzza, l-uniku telefonata li kien hemm bejnu u Abdul Karim kien meta Fauzza ċempillu biex iħallas il-kont, u Cassano wieġbu li ma kellu jagħtih xejn għax is- soċjeta` attriċi ma kienet għamlet xejn. miegħu fuq li qaliblu l-wires, u li hu nsista ma' Abdul Karim li xogħlu kien għamlu, u li ma kienx għad-difett fl-alternator, il-generator kien jaħdem. Il-konvenut ressaq b'xhud tiegħu lil Raymond Sherwood li ddikjara li jaf lill- konvenut, u li kien ra lil James Fauzza iwaħħal harness fuq il-generator tal-konvenut, fil- garaxx tal-istess konvenut fl-Imsida. F'dik l-okkażjoni, qal li semagħhom jgħidu li x- xogħol kien kważi lest, imma mhux għal kollox. Qal li sema' lil Fauzza jitlob ħlas ta` €500 lil Cassano, u ra lil Abdul Karim jmur l-ATM tal-HSBC jiġbed il-flus, u jagħti lil Fauzza €450, filwaqt li kellu jagħtih €50 oħra meta jispiċċa x-xogħol. In kontro-eżami, Coshia qal li huwa wkoll dilettant tad-dgħajjes, u li talbu jixhed f'din il-kawża l-konvenut. Qal li ma jiftakarx id-data jew is-sena tal-okkorrenza li xehed dwarha, għalkemm jiftakar li bħala ħin kienet għal xi t-tlieta u nofs jew l-erbgħa ta` wara Xehed ukoll John Mary Muscat, li qal li jaħdem bħala electrician tal-vetturi, u li għandu impjeġat miegħu lil Richard Abela Scicluna, li jagħmel xogħol ta` alternators fuq il- laneċ. Qal li jaf li Abela Scicluna għamel xogħol fuq l-alternator tal-konvenut, u li kien sablu r- regulator maħruq, u hu tah direzzjoni biex imur jara fejn kien imwaħħal għaliex issopona Qal li hu kien preżenti meta ġara dan, u li jikkonferma li Richard kien sab wire maqlub ġos-socket, li teħel fl-alternator. Minħabba f'hekk għamlu regulator ġdid. In kontro-eżami11, Lamb qal li meta ħadmu fuqu l-alternator sabuħ f'kundizzjoni tajba, pero` ma jafx jgħid jekk Abela Scicluna kienx għamel reconditioning tiegħu. Qal li lill-konvenut jaħdmulu fuq ħafna alternators ta` dgħajjes. Qal li ta` dan ix-xogħol għadu ma tħallasx għaliex il-konvenut qallu li l-ewwel jara kif ser jirranġa u mbagħad iħallashom. Qal li r-regulator jiswa €35. Huwa ma ftakarx li qatt tkellem ma' Fauzza, lanqas bit-telefon. Il-konvenut ressaq ukoll b'xhud tiegħu lil Richard Bedingfield, li qal li huwa electrician, jaħdem fuq alternators ta` vapuri u ajruplani, u ilu jagħmel dan ix-xogħol għal 35 sena. Qal li lill-konvenut ħadimlu fuq alternator ta` generator, li kien sablu r- regulator difettuż. Qal li bidillu r-regulator, taħulu biex iwaħħlu, pero` qallu biex ma jikkomnikax il-wiring ħalli jmur jarahom hu. Qal li r-regulator kien maqtugħ minn ġewwa, u meta mar fuq il-lant ma' John Mary Lamb sab li kien hemm plakka li tieħu żewġ wires, u li dawn il-wires kienu maqlubin, u li b'hekk ġiet li nħaraq ir-regulator. Qal li qalibhom u ħadem kollox. Qal li dan ix-xogħol ħadlu ftit minuti. Burton qal li qatt qabel ma kien ħadem fuq l-alternator, u li kien sablu r-regulator maħruq. Qal ukoll li ma jiftakarx jekk il-konvenut qattx qabbdu jitkellem bit-telefon ma' James Fauzza. In kontro-eżami13, Burton qal li l-alternator rah reconditioned, nadif u li kien juri li ma kienx qed jintuża. Qal li ma jafx min għamillu r-reconditioning pero` ċert li ma kienx hu billi x-xogħol tiegħu jagħtih timbru, li dan ma kienx fih. Huwa ċaħad li l-wiring jista` jkun maqlub fl-alternator billi dan huwa fiss, filwaqt li insista li dan jista` jiġri fil- harness billi l-wiring isir. Huwa insista fuq din il-posizzjoni meta kien rinfaċċjat bis- suġġeriment li l-wiring jista` jinqaleb fl-alternator imma mhux fil-harness. In ri-eżami14, il-konvenut ikkonferma li lis-soċjeta` attriċi ħallasha €450 mill- €500 li talbitu, u baqgħet ma tatux riċevuta tal-ħlas. Ikkunsidra ulterjorment li: Din hija kawża li s-soċjeta` attriċi qed tagħmel kontra l-konvenut għall-ħlas tal- bilanċ ta` prezz ta` appalt li tgħid li eżegwiet fuq inkariġu tal-konvenut fuq il-generator ta` dgħajsa tiegħu. Il-konvenut jippretendi li m'għandu jħallasha xejn għaliex (i) huwa ma qabbadha tagħmillu ebda xogħol fuq il-generator; u (ii) għaliex il-prezz tax-xogħol u l-materjal ma kellux jaqbeż is-somma ta` €500 u huwa diġa' ħallas lis-soċjeta` attriċi s- Jibda biex jingħad li, sfortunatament, il-partijiet f'din il-kawża naqsu li jistipulaw ċar id-drittijiet u l-obbliġi reċiproċi f'din ir-relazzjoni kuntrattwali ta` bejniethom, u lanqas għenu lit-Tribunal jifhem x'kien eżattament il-ftehim ta` bejniethom, u x'ġara Dan qed jingħad għaliex, fil-verżjonijiet tal-fatti mogħtija minn James Fauzza u minn Martin Abdul Karim hemm inkonsistenzi ġravi, u fatti importanti nieqsa minn verżjoni u miżjuda fil-verżjoni jew verżjonijiet sussegwenti. Hekk, fl-ewwel xiehda li ta James Fauzza fl-udjenza tad-19 ta` April 2017 fl-istadju tal-provi tas-soċjeta` attriċi, huwa mkien ma' semma xejn fuq li l-konvenut ħallsu €450 akkont, fatt dan li mbagħad ikkonfermah bl-invoice li ppreżenta u li turi dan il-pagament, anzi ta l-impressjoni li l- konvenut ma ħallas xejn. Agħar minn hekk, f'dik l-ewwel xiehda tiegħu, Fauzza qal li wara li mar aktar minn darba jagħmel l-istallazzjoni għand il-konvenut, 'finalment il- generator ħadem'.15 Aktar tard, wara li xehed il-konvenut, u meta kien imsejjah f'konfront miegħu, Fauzza qal li 'd-diffikulta` kienet li kull, li kull darba li kont qed nipprova nqabbad il-generator ċioe nistartjaħ kien qed jieqaf kull darba li nqabbadlu din il-connector ma' l-alternator tiegħu'16. L-istess għandu jingħad fuq il-kontenut tal-fatura li ppreżentat is-soċjeta` attriċi. Fauzza ma spjeġax ta` liema servizzi s-soċjeta` attriċi qed tippretendi l-ħlas ta` €100 b'rifernza għad-data tat-30 ta` Lulju 2015, meta allura l-parts kienu għadhom ma waslux skond ma jirriżulta mill-fattura tal-produttur li eżibixxa huwa stess, u meta skond hu s-soċjeta` attriċi kienet għadha mhix inkarigata biex twettaq xogħlijiet fuq il-generator tal-konvenut. Is-soċjeta` attriċi lanqas ressqet l-aħjar prova dwar l-ispiża tal-ġarr. Bl-istess mod, il-konvenut tul din il-vertenza, minn qabel bdiet din il-kawża, ta verżjonijiet varji, u ximinndaqqiet kontra xulxin, għalxhiex ma ħallasx lis-soċjeta` attriċi s-somma pretiża, jew il-bilanċ ta` €50 li huwa stess jammetti li baqagħlu jagħtiha skond il-ftehim oriġinali milħuq bejnu u x-xhud James Fauzza. It-Tribunal iqis li d-difiża tax- xogħol ħażin li ressaq il-konvenut fil-kors tal-provi, li ma semmieha mkien fil- korrispondenza legali li ppreċediet din il-kawża, u lanqas fir-Risposta tiegħu, kienet sempliċement mod ieħor kif il-konvenut ipprova jasal għall-għan tiegħu li ma jħallasha xejn aktar lis-soċjeta` attriċi. Ir-risposta tal-konvenut li qatt ma semma xejn fuq hekk, għaliex din ir-raġuni taħa verbalment lil James Fauzza, mhix ġustifikazzjoni suffiċjenti. Aktar u aktar meta wieħed iqis li, wara li fil-korrispondenza legali, l-ewwel ammetta li fadallu jħallas €50 fid-29 ta` Frar 2016, imbagħad ċaħad li kien inkariġa lis-soċjeta` attriċi b'appalt fl-1 ta` April 2016, u mbagħad semma l-istess żewġ difiżi fir-Risposta li ressaq għall-Avviż tat-Talba tas-soċjeta` attriċi. It-Tribunal ma jifhimx kif il-konvenut jippretendi li jista` jingħata kredibilita` fuq din id-difiża tiegħu meta mhix kompatibbli mal-ewwel eċċezzjoni tiegħu, u min-natura tagħha hija tali li tikkuntradiċi dik l-istess eċċezzjoni. Bl-istess mod, fin-nota ta` sottomissjonijiet tiegħu, il-konvenut addirittura żied u tratta żewġ difiżi ġodda, li ma semmiehomx fir-Risposta tiegħu, u lanqas ressaq provi dwarhom – (i) l-illeġittimita` tal-persuna tas-soċjeta` attriċi biex tipproponi din il-kawża, wara li jallega li din ma teżistix u li x-xhud James Fauzza issuplixxa l-materjal, u eżegwixxa x-xogħol li jgħid li nkariġah iwettaq, f'isem id-ditta XS Marine; u (ii) l- illeċita` tal-kawża tal-obbliġazzjoni billi tinvolvi evażjoni fiskali. Skont il-liġijiet ta` proċedura ċivili, kif interpretati b'rispett lejn id-dritt fundamentali għal smigħ xieraq sanċit bl-art. 39 tal-Kostituzzjoni ta` Malta, u bl-art. tal-Konvenżjoni Ewropea, dan it-Tribunal ma jistax jikkunsidra difiżi li jressaq il- konvenut, mingħajr l-awtorizzazzjoni appożita, u mingħajr ma tagħtih jedd il-liġi, fl- istadju tas-sottomissjonijiet finali wara li l-attur ikun eżawrixxa s-sottomissjonijiet tiegħu, u għalhekk f'punt meta l-attur jispiċċa sprovvist minn opportunita` xierqa li jikkumbatti dawk id-difiżi. Dan jgħodd b'mod partikolari għad-difiża tal-illeġittimita` tal-persuna tas- soċjeta` attriċi, li mhix waħda mill-eċċezzjonijiet li l-Kodiċi ta` Organiżazzjoni u Proċedura Ċivili jippermetti lit-Tribunal li jqajjem ex ufficio minħabba f'ordni pubbliku. Kwantu għal-lanjanza l-oħra tal-illeċita` tal-kawża tal-obbliġazzjoni li qed tittenta tinforza s-soċjeta` attriċi b'din il-kawża kontra l-konvenut, minħabba n-natura ta` ordni pubbliku tagħha, it-Tribunal ħass li kellu jqisha fid-dawl tal-provi mressqa quddiemu, pero` jidhirlu li għandu jiskartaha bħala tentattiv ieħor minn tal-konvenut biex jipprova jiżġiċċa mill-obbliġu li jħallas. Dana għaliex, kif iddikjara James Fauzza fix- xiehda tiegħu, 'peress li għandna sistema kompjuterizzata aħna ma noħorġux riċevuta fiskali meta jkun sar part payment imma r-riċevuta fiskali noħorġuħa meta l-prezz jitħallas kollu'17. Fuq il-fattura eżibita, hemm indikat in-numru tar-reġistrazzjoni tal- Kwantu għall-provi li ressaq il-konvenut fuq ix-xogħol allegatament ħażin li wettaq James Fauzza fuq il-generator tiegħu, u li b'riżultat ta` dak ix-xogħol ħażin huwa inkorra spejjeż – li effettivament ammetta li għadu ma ħallasx sallum minkejja li għaddew snin, it-Tribunal jinnota li James Fauzza f'dak l-istadju ammetta li, minkejja li x-xogħol tiegħu kien kompletat, il-generator baqa' ma ħadimx. It-Tribunal jidhirlu li l- konvenut ma ppruvax suffiċjentement – fuq bilanċ ta` probabilita` – li l-ħsara li l- electrician Abela Scicluna iddikjara li sab fl-alternator kienet dovuta għax-xogħol ħażin li wettaq Fauzza, u dana peress li l-mod kif il-konvenut għażel li ma jgħidx is-sewwa lil Fauzza fuq il-kundizzjoni tal-alternator, ma ressaqx provi dwar ir-reconditioning tal-alternator, u wera nuqqas ta` konsistenza fl-ispjeġazzjonijiet li ta dwar x'għadda bejn meta wettaq ix-xogħol Fauzza, u meta Abela Scicluna mar jistalla l-alternator fil-generator, ixejjen il- kredibilita` tax-xiehda tiegħu dwar in-ness kawżali. Wara li qies l-inkonsistenzi kollha fuq elenkati, fid-dawl tat-talba kif impustata u tal-obbliġu li kellha s-soċjeta` attriċi li tressaq l-aħjar prova tal-jedd pretiż minnha, u wara li ra wkoll id-dokumenti kollha eżibiti minnha, it-Tribunal jasal għall-konklużjoni li (i) is-soċjeta` attriċi kienet inkarigata mill-konvenut biex tipprovdi l-parts għall- generator, u wkoll biex tistallahom; (ii) il-prezz miftiehem kien ta` €500, bix-xogħol b'kollox; (iii) is-soċjeta` attriċi wettqet l-inkariġu tagħha u kienet intitolata għall-ħlas sħiħ. Għal dawn ir-raġunijiet kollha, it-Tribunal jaqta` u jiddeċiedi din il-kawża billi, filwaqt li jiċħad l-ewwel żewġ eċċezzjonijiet tal-konvenut, jilqa' t-tielet eċċezzjoni tiegħu, u konsegwentement jilqa' limitatament it-talba tas-soċjeta` attriċi u jikkundanna lill-konvenut iħallasha l-bilanċ ta` ħamsin Ewro (€50), bl-imgħax legali mid-9 ta` Frar 201718 sad-data tal-pagament sħiħ effettiv. Kull parti għandha tbati l-ispejjeż tagħha f'din il-kawża. 18 Data tal-preżentata tar-Risposta tal-konvenut f'din il-kawża fejn irrikonoxxa li seta` kien fadallu jħallas dan il-bilanċ